User:Kavignarthanigai

பரதேசி

தமிழ் தெரியாத ரஷ்யன் என் வீட்டு வாசலில் - இராமாயணம் இல்லை என்றால் ராமன் இல்லை. மகாபாரதம் இல்லை என்றால் கிருஷ்ணனும் கீதையும் இல்லை. ---

குளித்துவிட்டு வெளி வந்தேன். எனது 8 ஆம் வகுப்பு படிக்கும் மகன் " அம்மா இங்கு வந்து பாரேன்" என பூடகமாக கூப்பிட்டுக் கொண்டிருக்க என்னவோ ஏதோ என்று வாயிலுக்குச் சென்றால் வாசலில் கதர்வேஷ்டி ஜிப்பா சிட்டுக்குடுமி  சகிதமாக ஆப்பிள் அல்லது தக்காளிப் பழம் போன்ற சிவந்த நிறத்தில் ஒரு வேறு தேசத்து இளைஞன். கையில் 2 புத்தகம் விற்பனைக்கென.

பெயர் வாயில் நுழையவில்லை. அவன் ஒரு ரஷ்யன். அகில உலக கிருஷ்ண பக்தி இயக்கம் - இஸ்கான் - சேலம் மற்றும் கோவையில் ஆசிரமம் அமைத்தபடி இயங்கும் இயக்கம்.அந்த கீதையின் விளக்க புத்தகம் பிரபு பாதர் என்பவர் எழுதியதாம். நான் என்னிடம் ஏற்கெனவே உள்ள பாரதி விளக்கம் செய்த பகவத்கீதை; பைபிள்; குரான் எல்லாம் உண்டு என எடுத்துக்காட்டினேன். மேலும் பகவத் கீதை விளக்கத்தில் சத்சித் ஆனந்தர் புத்தகம் இராமகிருஷ்ணர் அருள்மொழிகளுடன் நன்றாக இருக்கிறது என்றும் குறிப்பிட்டேன். நானும் ஒரு புத்தக எழுத்தாளன் தான் இதுவரை 11 புத்தகங்கள் எழுதி உள்ளதையும் சொன்னேன்.

இளைஞன் புத்தகம் விற்பதிலேயே குறியாய் இருந்தான். தமிழ் தெரியாத ஒரு ரஷ்யன். பையனை பள்ளி அனுப்ப வேண்டிய அவசரத்தில் அதிகமாக பேச நேரமில்லை. டிபன் சாப்பிடுகிறாயா? காபி டீ குடிக்கிறாயா? என்றேன். காபி டீ பழக்கமில்லை என்றான். பக்கத்து வீட்டிலிருந்து எல்லாம் பார்க்க ஆரம்பித்து விட்டனர். உள்ளே வரவும் இல்லை. செருப்பைக்கூட கழட்டிவிட்டு வெளிச்சேரில் அமரவும் இல்லை. நான் அவனைப் பற்றி ஒரு ரஷ்யன் என்று பெருமையாகக் குறிப்பிட்டேன். நான் யாரென்பதில் அவ்வளவு முக்யமில்லை புத்தகம் வாங்குங்கள் ஒரு புத்தகம் வாங்கினால் ஒன்று இலவசம் என 200 - 300 பக்கமுள்ள 2 புத்தகங்களையும் காட்டினான். விலை ரூ 300 தானாம்.

பிரபுபாதரால் எழுதப்பட்ட தமிழ் புத்தகம். அவர் அடிப்படையில் ஒரு பெங்காலி. தமிழ் தெரியாதவர். அது ஒரு மொழிப்யர்ப்பு நூலாக இருக்கவேண்டும். தமிழ் தெரியாதவர் எழுதிய ஒரு தமிழ்நூலை தமிழ் தெரியாத ஒருஇளைஞன் தமிழில் எதோ கொஞ்சம் அறிந்திருக்கிற என்னிடமே விற்க வந்தது எனக்கு முரண்பாடு.

இங்கு குடியிருக்கும் அனைவருக்கும் தமிழ் தவிர வேறு மொழி தெரியாது என நான் சொல்லியும் அக்கம் பக்கம் எல்லாம் அரக்கபரக்க செல்லத் தலைப்பட்டான். வெங்காயம் ; வெள்ளைப்பூண்டு எல்லாம் சாப்பிடுவதில்லை என்றான் பிரமசாரியாய் இருக்கவேண்டும். இல்லாவிட்டால் அந்த அழையா விருந்தாளிக்கு சிற்றுண்டியாவது அளித்திருப்பேன்.

அவனிடம் நான் உன் விசா பற்றிச் சொல் என்றதற்கு: அதெல்லாம் என் குரு பார்த்துக்கொள்வார் என்றான். அமெரிக்கா; இங்கிலாந்து; பிரான்ஸ் தேசத்து மாந்தர்தாம் நமது கிருஷ்ணனையும் கடவுளையும் பைத்யமாக இருக்கிறார் என்றால் ரஷ்யாவிலுமா?ரஷ்யாவிலிருந்து எந்த துணிச்சலில் இந்த இளைஞன் இந்தியா வந்தான்? எந்த நம்பிக்கையில் இவன் புத்தகம் விற்கும் பணி ஏற்றான்? "நீ ஒரு அடிமையாய் இருக்கிறாய். நாங்கள் "மாக்ஸிம் கார்க்கி எழுதிய தாய், லியோ டால்ஸ்டாய் எழுதிய புத்துயிர்ப்பு எல்லாம் வைத்திருக்கிறோம் அதெல்லாம் நல்ல இலக்கியம் என, அவனோ அதெல்லாம் வேஸ்ட். குப்பை. இந்த புத்தகத்தை வாங்கிப் படியுங்கள். என்றான்.

ரஷ்யாவிலிருந்து நமது வாசலில் நிற்பவன் நமது விருந்தாளி என்ற பாணியில் உபசரிக்க முயன்றேன். அவன் ஏற்கவில்லை.அமரவும் இல்லை. ஒரே அவசரத்தில் இருந்தான். குறியென்னவோ நூல் விற்பனைதான். இராமாயணமும் மகாபாரதமும் எமது இதிகாசங்கள்தான். ஆனால் இராமன் இல்லை இராமாயணமில்லையென்றால்; மகாபாரதம் இல்லையென்றால் கிருஷ்ணனும் கீதையும் இல்லை என்றேன் நமது பெரியாரின் பார்வையில். புத்தகம் வாங்கவில்லை. விட்டான் சவாரி.. பக்கத்து வீட்டில் புகுந்தான். அவர் லாரிப்பட்டறை நடத்துபவர். யாரென்று அவர் துள்ளி வர; விட்டான் ஒரே ஓட்டம். நாய் வேறு குரைத்தது.

எனது மகனுக்கோ பள்ளிக்கு வேறு தாமதம். எந்த துணிச்சலில் இதுபோல் இஷ்கான் ஹரே ராமா ஹரே கிருஷ்ணா இயக்கங்கள் இது போன்ற தமிழறியா நபர்களை தமிழ் நூல் விற்க பயன்படுத்துகின்றன என எனக்கு இன்னும் தெரியவில்லை.

காலம் கெட்டுக் கிடக்கையில் இதுவே அயல்நாட்டு பெண்பிள்ளை யானால் கதி என்ன?கதி என்ன என்பதைத்தான் சில அசம்பாவித சம்பவங்கள் மூலம் அறிந்துவருகிறோமே கற்பழிப்பு கொலை என.

2 மணி நேரம் கழித்து கடைவீதி பக்கம் போன என் துணைவி இவனைப்போன்று இன்னும் பல நபர்கள் வண்டியில் வந்துள்ளனர்.. கடைவீதியிலும் புத்தகம் விற்க முயன்றனர். ஒருவருமே வாங்கவில்லை என்றார். மாத்ரு தேவோ நமஹ; பித்ரு தேவோ நமஹ; ஆச்சார்ய தேவோ நமஹ; அதிதி தேவோ நமஹ!.

மறுபடியும் பூக்கும்வரை: கவிஞர் தணிகை.